| Bolivianas |
| --- |
|  |
|  |
|  |  |
| Apyvartoje esančios monetos | 10 bolivianų |
|  |
| ISO 4217: | BOB |
|  |
| Naudoja: | Bolivija |
|  |
| Infliacija: | 12 % (2007) |
|  |
|  |
| Simboliai: | Banknoto: Bs   Monetos: - |
|  |
| Nominalai: |   |
| Banknotai: | 10, 20, 50, 100, 200 bolivianų |
| Monetos: | 10, 20, 50 sentavaų, 1, 2, 5 bolivianai |
|  |
| Spausdina: | Bolivijos centrinis bankas(isp. *Banco Central de Bolivia*) |
| Kalykla: | Ispanijos monetų kalykla  *Fábrica Nacional de Moneda y Timbre* |
|  |
| Bankas: | Bolivijos centrinis bankas |
|   | www.bcb.gov.bo |

**Bolivianas** (isp. *boliviano*) – oficialus Bolivijos piniginis vienetas. Vieną bolivianą sudaro 100 sentavų (isp. *centavo*). Šios valiutos ISO 4217 kodas yra *BOB*, šalyje naudojama santrumpa *bs*. Bolivianu buvo vadinama ir Bolivijos valiuta, cirkuliavusi šalyje 1864-1963 m. jos ISO 4217 kodas yra BOL. Dabartinė valiuta, kad nebūtų painiojama su ankstesne, kai kuriuose šaltiniuose dar vadinama naujuoju bolivianu.

Istorija
--------

### Pirmasis bolivianas

Bolivianas pirmą kartą Bolivijoje buvo įvestas 1863 m. birželio 23 d. Jis pakeitė prieš tai cirkuliavusią peso (ISO 4217 kodas BOF) valiutą santykiu 1 bolivianas = 1 pesas. Iš pradžių bolivianas buvo padalintas į 100 sentisimų (isp. *centecimo*), tačiau 1870 m. sentisimai pakeisti į sentavus. Naujoji valiuta buvo susieta su Prancūzijos franku santykiu 1 bolivianas = 5 Prancūzijos frankai. 1908 m gruodžio 31 d. Bolivija įvedė naują aukso standartą savo valiutos atžvilgiu ir bolivianą susiejo su svaru sterlingų santykiu 12,5 boliviano = 1 svarui. Po 1920 m. šalis patyrė infliaciją, kuri lėmė sudėtingų valiutos kursų, juodosios rinkos atsiradimą. 1931 m. lapkričio 25 d. Bolivija atsisakė aukso standarto.

Boliviano nuvertėjimas 1928-1939 m. svaro atžvilgiu: 

1902 m. 10 centavų moneta

| Santykio nusatymo data | Santykis 1 svaro atžvilgiu |
| --- | --- |
| 1928 liepos 11 d. | 13,5 |
| 1932 gegužė | 17 |
| 1933 vasario 20 d. | 20 |
| 1936 balandžio 1 d. | 50 |
| 1936 birželio 14 d. | 80 |
| 1937 liepos 29 d. | 120 |
| 1938 birželio 20 d. | 141 |
| 1939 rugsėjo 5 d. | 160 |
|

Infliacijos pasekmėje 1963 m. sausio 1 d. bolivianas buvo pakeistas pesu (ISO 4217 kodas BOP) santykiu 1000 bolivianų = 1 pesas. 

**Monetos**

1864 m. buvo išleistos varinės 1 ir 2 sentisimų ir sidabrinės 10, 20, 50 sentisimų ir 1 boliviano monetos. 1870 m. išleistos sidabrinės 5, 10 ir 20 sentavų monetos, kurios pakeitė sentisimus. 1873 m. pasirodė sidabrinė 50 sentavų moneta, 1878 m. varinės 1 ir 2 sentavų monetos. 1883 m. išleistos melchioro 5 ir 10 monetos. Kadangi jos buvo panašaus dydžio kaip ir sidabrinės 10 ir 20 sentavų monetos, oficialiu sprendimu 5 sentavų monetose centre buvo iškalta skylė. 1892 m. buvo pradėtos leisti didesnės 5 ir 10 sentavų monetos. Melchioro 50 sentavų moneta pradėta leisti 1937. 1942 m. apyvartoje pasirodė cinko 10 ir 20, bronzinės 50 sentavų monetos. Tai buvo paskutinės sentavų monetos. 1 ir 2 sentavų monetos buvo baigtos leisti dar 1883 m. o 5 sentavų 1935. 1951 m. išleistos bronzinės 1, 5 ir 10 bolivianų monetos.

**Banknotai**

1873 m. *Banco Nacional de Bolivia* išleido pirmuosius 1, 5, 10, 20, 50 ir 100 nominalų vertės banknotus. Iki 1911 m. banknotus taip pat leido šie privatūs bankai: *Banco Agricola*, *Banco de Bolivia y Londres*, *Banco del Comercio*, *Banco Francisco Argandoña*, *Banco Industrial de La Paz* (vėliau *Banco Industrial*), *Banco Mercatil* ir *Banco Potosi*. 1902-1911 m. banknotus leido ir Bolivijos iždas (isp. *Tesoreria de la Republica de Bolivia*). 1911-1929 m. banknotus spausdino *Banco de la Nación Boliviana*. Nuo 1928 m. banknotų leidybą perėmė Bolivijos centrinis bankas, buvo leidžiamos 1, 5, 10, 20, 50, 100, 500 ir 1000 nominalų vertės kupiūros. 1942 m. pradėti leisti 5000 ir 10 000 bolivianų vertės banknotai. 

### Naujasis bolivianas

Po hiperinfliacijos 1987 m. pesas buvo pakeistas naujuoju bolivianu santykiu 1 000 000 pesų = 1 bolivianas. Tuo metu vienas bolivianas apytikriai buvo lygus vienam JAV doleriui. 2008 m. gegužės mėnesį vienas JAV doleris buvo lygus 7,24 (perkant)/7,34 (parduodant) bolivianų .

1987 m. pakeitus valiutą buvo perspausdinti pesų banknotai su 1, 5, 10 ir 50 sentavų ir 1, 5 ir 10 bolivianų vertėmis. Tais pačiais metais pasirodė ir tikrieji 2, 5, 10, 20, 50, 100 ir 200 bolivianų nominalų banknotai. Monetos pradėtos kalti 1988 m. iš nerūdijančio plieno: 2, 5, 10, 20 ir 50 sentavų ir 1 boliviano vertės (datuotos 1987 metais). 1991 m. pradėta leisti nerūdijančio plieno 2 bolivianų moneta, 1997 m. variu padengta 10 sentavų moneta, 2001 m. bimetalinė 5 bolivianų moneta. Šiuo metu 2 ir 5 sentavų monetos jau išimtos iš apyvartos. 2 bolivianų vertės moneta buvo leidžiama dviejų skirtingų dydžių, iš kurių abidvi tebegaliojančios.

Monetos
-------

Šiuo metu apyvartoje cirkuliuoja 10, 20, 50 sentavų ir 1, 2 ir 5 bolivianų monetos. Visos Bolivijos monetos sukurtos remiantis tokiu pačiu principu: averso centre yra valstybės herbas su 10 žvaigždžių, viršutinėje dalyje palei monetos kraštus užrašas *República de Bolivia* (lt. Bolivijos respublika). Reverse 75 % ploto užima vidinis apskritimas, kurio centre iškalta monetos vertė skaičiumi ir žodžiu, pvz. *10 centavos*, apačioje lauro ir alyvos lapai; tarp monetos ir apskritimo yra užrašas *LA UNIÓN ES LA FUERZA*, reiškiantis *"vienybė yra stiprybė"*, o apačioje išleidimo metai. 

* 5 bolivianų moneta. Reversas5 bolivianų moneta. Reversas
* 5 bolivianų moneta. Aversas5 bolivianų moneta. Aversas

| Moneta | Forma | Svoris | Skersmuo | Storis | Metalas |
| --- | --- | --- | --- | --- | --- |
| 10 centavų | apvali | 1,85 g | 19 mm | 1 mm | plienas, padengtas variu |
| 20 centavų | apvali | 3,25 g | 22 mm | 1,2 mm | nerūdijantis plienas |
| 50 centavų | apvali | 3,75 g | 24 mm | 1,2 mm | nerūdijantis plienas |
| 1 bolivianas | apvali | 5 g | 27 mm | 1,3 mm | nerūdijantis plienas |
| 2 bolivianai | daugiakampis (11 viršūnių) | 6,25 g | 27 mm | 1,4 mm | nerūdijantis plienas |
| 5 bolivianai | apvali | 5 g | 23 mm (16 mm vidinio žiedo) | 1,9 mm | plienas, vidurys dengtas bronza |
|

Apyvartoje šiuo metu cirkuliuoja ir kitokia 2 bolivianų vertės moneta: apvalios formos ir panašaus dydžio kaip ir 1 boliviano moneta. 

Taip pat galima įsigyti ir sidabrinių bei auksinių monetų, skirtų ypatingoms progoms paminėti. Šių vertė siekia nuo 21 boliviano iki 2800 bolivianų .

Banknotai
---------

Šiuo metu apvartoje cirkuliuoja 10, 20, 50, 100, 200 nominalų vertės kupiūros. 2 bolivianų banknotas moneta pakeistas 1991 m. o 5 bolivianų banknotas - 2001 m. nors centrinis Bolivijos bankas 5 nominalų vertės banknotą skelbia kaip vis dar esantį apyvartoje.

| Kupiūra | Dydis | Vyraujanti spalva | Aversas | Reversas |
| --- | --- | --- | --- | --- |
| 10 bolivianų | 171 x 70 mm | Mėlynos ir raudonos atspalviai | Cecilio Guzmán de Rojas | Kočabambos miesto vaizdas su paminklu Koroniljos didvyrei |
| 20 bolivianų | 141 x 70 mm | Oranžinė | Don Pantaleón Dalence | Auksinis Tarichos namas (isp. *Casa Dorada de Tarija*) |
| 50 bolivianų | 141 x 70 mm | Violetinė | Melchor Pérez de Holguín | Potosi jėzuitų bažnyčios (isp. *Iglesia de la Compañía de Jesús*) bokštai |
| 100 bolivianų | 141 x 70 mm | Raudona | Don Gabriel René Moreno | Galinis Čukisakos universiteto (isp. *Universidad Mayor, Real y Pontificia de San Francisco Xavier de Chuquisaca*) kiemas |
| 200 bolivianų | 141 x 70 mm | Blankiai geltona | Don Franz Tamayo | Tiwanaku griuvėsiai Titikakos apylinkėse |
|

|  Dabartinis BOB keitimo kursas |
| --- |
| Google Finansai: | AUD CAD CHF EUR GBP HKD JPY USD |
| Yahoo! Finance: | AUD CAD CHF EUR GBP HKD JPY USD |
| XE: | AUD CAD CHF EUR GBP HKD JPY USD |
| OANDA: | AUD CAD CHF EUR GBP HKD JPY USD |
| fxtop.com: | AUD CAD CHF EUR GBP HKD JPY USD |

Šaltiniai
---------

1. ↑  *The World Factbook*. Šalių infliacijos reitingai. **(**angl.**)**
2. ↑  *Bolivijos centrinis bankas.* Valiutos kursai Archyvuota kopija 2008-05-25 iš Wayback Machine projekto. **(**isp.**)**
3. ↑  *Bolivijos centrinis bankas.* Atminimo monetos Archyvuota kopija 2008-05-12 iš Wayback Machine projekto. **(**isp.**)**
4. ↑  *Bolivijos centrinis bankas.* Apyvartoje esantys banknotai Archyvuota kopija 2008-06-01 iš Wayback Machine projekto. **(**isp.**)**

Nuorodos
--------

* Bolivijos centrinis bankas. Bolivijos monetos ir banknotai Archyvuota kopija 2008-06-01 iš Wayback Machine projekto. **(**isp.**)**
* Pasaulinė monetų galerija. Bolivijos monetos **(**angl.**)**
* Rono Vaiso banknotų pasaulis. Bolivijos banknotai Archyvuota kopija 2007-09-29 iš Wayback Machine projekto. **(**angl.**)**
* Bolivijos piniginių vienetų istorija Archyvuota kopija 2007-09-29 iš Wayback Machine projekto. **(**angl.**)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RAmerikos valiutos |
| --- |
|  |
| Šiaurės Amerika | 
Kanados doleris ·  Danijos krona (*Grenlandija*) ·  Euras (*Sen Pjeras ir Mikelonas*) ·  Jungtinių Valstijų doleris ·  Meksikos pesas  |
|  |
| Centrinė Amerika | 
Belizo doleris ·  Kosta Rikos kolonas ·  Gvatemalos kecalis ·  Hondūro lempira ·  Nikaragvos kordoba ·  Panamos balboa ·  Jungtinių Valstijų doleris (Salvadoras)  |
|  |
| Karibų jūros regionas | 
*Arubos florinas* ·  Bahamų doleris ·  Barbadoso doleris ·  *Bermudos doleris* ·  *Kaimanų salų doleris* ·  Kubos pesas ·  Kubos konvertuojamasis pesas ·  Dominikos pesas ·  Rytų Karibų doleris  ·  Euras *(Gvadelupa, Martinika)* ·  Haičio gurdas ·  Jamaikos doleris ·  Nyderlandų Antilų guldenas *(Kiurasao, Sint Martenas)* ·  Trinidado ir Tobago doleris ·  Jungtinių Valstijų doleris (*BES salos, Mergelių Salos (Didžioji Britanija),  Puerto Rikas,  Terkso ir Kaikoso salos,  Mergelių Salos (JAV)*) |
|  |
| Pietų Amerika | 
Argentinos pesas ·  Bolivijos bolivianas ·  Brazilijos realas ·  Čilės pesas ·  Kolumbijos pesas ·  Euras (*Prancūzų Gviana*) ·  *Folklando svaras* ·  Gajanos doleris ·  Paragvajaus gvaranis ·  Peru naujasis solis ·  Surinamo doleris ·  Jungtinių Valstijų doleris (Ekvadoras) ·  Urugvajaus pesas ·  Venesuelos bolivaras  |

 |